
de PREZIOSI 


Cu o prezentare de AL. BADAUTA 

SR original | de schite al lui Preziosi, 
din care sau reprodus plansele grupate in 

ituate de-alungul unei căi naturale omunicatie, cum era Dunărea si, în 
acelaș timp, în preajma Orientului care a ispitit atati călători, Ţările Ro- 
mânești au fost vizitate, din cele mai depărtate vremuri, de numeroși dru- 
meti străini. Despre unii nu avem nici-o ştire exactă, Despre cei mai vechi 
în deosebi. Despre alţii, însă, există destule mărturii. Fie propriile lor note de 
drum, fie însemnările altora despre ei. Călugări, calauziti de o stea misionară, 
negustori atrași de bogăţia locurilor, ori simpli călători în trecere; firul vremel- 
` nic al acestor oaspeţi de altădată, începe de prin veacul al XIV-lea, chiar al 
XIII-lea, și urcă până în zilele noastre. 
Pentru istoria si, deci, pentru cultura noastră, trecerile acestea au fost de multă 
însemnătate: când nau avut vre-o utilitate imediată, pentru stările de atunci, 
ele au slujit, cel putin ca document, mai târziu. Mulțumită ecoului lor, păstrat în 
documentele si bibliotecile altor tari, mai putin încercate decât au fost țările du- 
narene, sau putut cunoaște si lega între ele, fapte și stări despre cari, altfel, am 
fi rămas fără nici o veste. 
Bunăoară, acea admirabilă reconstituire a „Istoriei Românilor prin că- 
látori”, pe care o datorăm eruditiei fără egal si marelui dar de evocare, cari 
însoțesc totdeauna cercetările d-lui N. lorga: începând dela misionarii francis- 





cani ai celui de al XIII-lea secol și până la italianul Botero, de dinaintea lui 
Mihai Viteazu; continuând cu Bandini, Del Chiaro, Porter, Boscovich, Sulzer, 
Raicevich, Hacquet, Recordon, și până la mai nouii Pertusier, Zucker, Haussez, 
Demidov, Vaillant, Colson, Marmier, s. a, 一 d. N. [orga învie, în cele 4 vo- 
lume ale lucrării sale, în acelaș timp cu viaţa fiecăruia, însă-și viaţa Si aspectele 
principale ale epocii, în care ei au poposit între hotarele românești. 
Deopotrivă preţioase cât mărturiile scrise, rămase dela acești călători, sunt a- 
cele în care impresiile de drum au fost exprimate, nu prin simple cuvinte, ci 
prin linii si culori: artiștii străini, pictori si acuarelisti îndeosebi, cari au trecut 
sau au rămas mai îndelung la noi, începând cu a doua jumătate a veacului al 
XVIII-lea. 

Intre aceștia, cei mai de seamă sunt acei care au format grupul artiştilor fran- 
cezi: Liotard, Louis Dupre, Hector de Béarn, Doussault, Bouquet, Raffet, Va- 
lerio, Lancelot, etc. 

De bună seamă că, judecate independent de instrumentul sau forţa care le stă- 
paneste, cuvântul si culoarea nu sunt, în fond, decât două mijloace de expresie. 
Egale ca posibilităţi și rezultat artistic, cu această singură diferență în fa- 
voarea culorii: de a putea exprima mai sintetic și direct pentru ochi, decât de- 
scriptia scrisă, aspectele si formele realităţii. O diferență mai mult aparentă; 
mai degrabă în funcţie, nu de artist, cât de acei care folosesc sau judecă re- 
zultatul efortului său. 

Căci, în condiţii de artă egale, un peisagiu în culori nu este niciodată mai ușor 


de realizat ca transpunerea lui în cuvinte. Primul se percepe, însă, mai facil 
si convinge mai mult. In vreme ce descriptia, cu mijloace scrise sau verbale, 
lasă mai totdeauna loc bănuelilor, în ceeace privește exactitatea ei. De-aceea, 
pentru marele public, pictura, acuarela sau desenul și, recent, fotografia, sunt 
dovezi mai puternice decât echivalentul lor realizat prin cuvinte. 

Din acest punct de vedere, în primul rând documentar, întâile imagini exacte 
ale trecutului (exceptând stampele ale căror linii primitive au fost mai degrabă 
pretexte de interpretări) încep, în genere, cu artiștii străini care ne-au vizitat. 
Ei ne-au descoperit, fie după mărturiile mai vechi ale călătorilor, fie în drum 
spre Constantinopol, sau venind la noi ca oaspeţi ai fiilor de boeri cari înce- 
puseră să studieze la Paris, și, uneori, chiar ca musafiri ai Domnitorului. 
Unul din acestea, poate să fie și cazul lui Preziosi. 

Căci, dacă despre toți ceilalți există informații asupra vieții si activităţii lor an- 
terioare, mai mult sau mai puţin complete; opus lor, Preziosi este o enigmă. 
Nu se știu despre el decât foarte puţine lucruri. Sigur că era italian. Dar în 
Italia nu este cunoscut. Cercetările întreprinse, in acest sens, n au dus la vre-un 
rezultat mai amplu. Singura încercare de a-i schița viata, ne-a dat-o d-l Al. 
Busuioceanu în „Studii italiene“: investigaţiilor făcute de d-sa, le adăugăm 
pe ale noastre, cu toate rezervele și temerile pe cari această ciudată existență 
le obligă. 

Incă necunoscută, fotografia era premersă, la acea epocă, de transpunerea rea- 
litätii în culori și desen. O seamă de specialiști ai acestui meșteșug colindau, pe 


atunci, diferitele oraşe ale ţărilor. Cei mai buni treceau hotarele, Câţiva au fost 
solicitati chiar de Regele Carol I. Nu atât ca portretisti ai Familiei Domnitoare ci, 
mai degrabă, cu rostul — nemărturisit dar extrem de util — de a răspândi în 
"cât mai largi cercuri europene, unde se discutau pe acea vreme destinele Ro- 
mâniei, vederi dintr'o tara ignorată. Astfel au venit la noi, sau au fost chemaţi: 
Szathmary si germanii August Becker, F. Kaiser, Emil Volckers, peisagisti sär- 
guitori; dintre ei, ultimul venind la Bucuresti în acelaș timp cu Regele Carol I. 
In aceias situație, mai pot fi citați: englezul a polonezul Adjukiewicz, 
specialist in scene de parăzi militare, etc. | | 

Unii dintre aceştia, simpli meseriași ai penelului nu puteau depăşi acuarela 
documentară. Desenul și culoarea- corectă. Nu izbuteau să se ridice, decât prea . 
putin, de-asupra realităţii. Alţii, printre cari Preziosi, păstrau subiectul ca simplu 
pretext și, fără să-l falsifice, ridicau acuarela până la artă. 

In acest sens, mai direct perceptibilă decât chiar în tablouri, forța talentului lui 
Preziosi se conturează definitiv, în schițele sale de drum: lucrate totdeauna în 
fugă, câteodată călare în suita Domnitorului, mai rar așezat: dar cu caetul ținut 
incomod pe genunchi (cum in Autoportretul ‘care deschide. acest album), „In- 
semnarile de drum“ ale lui Preziosi se desfac, de sub creionul si penelul säu, cu 
o căldură si siguranță de cari numai un artist autentic putea fi capabil. | 
Cäteva linii numai, ajung ca sä inchiege un ansamblu. Douä-trei culori, scutu- 
rate fugar, sunt suficiente, alteori, ca să aducă pe hârtie un zâmbet, o: o lutmină, 0 
mișcare: viața adevărată. | 


Preziosi a fost astfel inainte de toate, un desenator si acuarelist de indiscutabil 
talent: plin de spontaneitate, cu un simt al observatiei dintre cele mai neobisnuite 
si un maestru al culorii igenue și clare. Probabil însă un artist nomad. Cum just 
se presupune: unul dintre acei neosteniti cântăreţi în culori, un fel de trubadur al 
penelului, mereu atras de drumuri si aspecte noi. 

Desigur că și-a părăsit patria de timpuriu. Inainte de a-și fi putut da întreaga 
măsură a talentului său. Pentru acest motiv, Preziosi nu este citat în niciun ma- 
nual de istoria artei noui italiene: solicitat de noi, însuși Zozi, cunoscutul critic 
de artă venetian, nu l-a putut identifica biografic. 

Nici măcar numele nu i-se cunoaște întreg. A semnat pretutindeni, simplu „Pre- 
ziosi . D-l Busuioceanu, sprijinindu-se pe o indicație dintr un catalog de expoziţie 
din 1873, unde numele pictorului era notat „D. Preziosi“, presupune că el s'ar fi 
putut chema Domenico. 

Evident, problematic. Pe de altă parte, albumul din care sau extras planșele de 
față, are acest titlu, scris se pare de mâna lui Preziosi: „La Valachie par Pre- 
ziosi“. Alături de care, notat cert de altcineva, sa adaus ulterior: „Aquarelles 
„de mon grand Pere Preziosi“. De unde rezultă că acest album, propriu zis o 
carte de schițe, un jurnal de drum în culori, a aparținut urmașilor pictorului 
cari, după unele informatiuni, au locuit mai târziu la Constantinopol. 

Această constatare vine să dea certitudine presupunerii că, înainte de a lucra la 
noi si probabil și după aceea, Preziosi a trăit la malurile Bosforului. Din acest caet 
de schițe nu rezultă de altfel, dacă e să credem că desfășurarea lui păstrează 


cursul cronologic al diferitelor etape ale călătoriei, drumul pe care Preziosi a ve- 
nit. Albumul, deși prima acuarelă poartă o dată mai târzie, se începe organizat 
cu data de 1 lunie 1869, când Preziosi se afla la București. Acest fapt verifică 
afirmaţia că pictorul a lucat la noi în două vacante consecutive: în verile ani- 
lor 1868 și 1869. | | 
Märturisim, însă, că această lipsă sau imprecizie de date, asupra vieţii lui Pre- 
ziosi, nu ne supără prea mult. Esentialul n'a fost niciodată viaţa artistului. Ci re- 
zultatul ei. Pe de altă parte: pentru un popor, cum e al nostru, care are în pa- 
trimoniul său popular de artă, atâţia gloriosi eroi anonimi (Poetul, Sculptorul in 
lemn, Cântărețul, etc.), această nesiguranţă în ceiace privește viata lui Preziosi, 
e parcă anume făcută ca să ni-l apropie şi sporească mai mult. 

Este foarte posibil, deci, ca Preziosi să fi venit la București chemat de Regele Carol I, 
spre a-l întovărăși în călătoriile sale. Datele unor acuarele coincid, într'adevăr, 
cu principalele locuri ale unora dintre aceste călătorii. Cum nu e mai putin ade- 
vărat că, în afară de Szathmary, niciunul dintre acuareliștii care au fixat în cu- 
lori începutul domniei Regelui Carol I, n'a izbutit mai matur ca Preziosi, să re- 
alizeze scene Si aspecte atât de variate: dela peisagiul vast și liniștit al Dunării, 
pe apele căreia se distinge vasul regal pavoazat, până la amestecul colorat și pi- 
toresc al „Mosilor” ; și de la scenele rustice, până la ilustrațiile atât de reușite din 
primii ani ai Regatului. 

Albumul lui Preziosi, după care el și-a reconstituit probabil mai târziu tablourile a- 
flate azi în Pinacoteca Regală, este o frescă vie a ţării de acum aproape trei 


sferturi de veac. Ţăranii săi au atitudini si linii pline de nobleţe. Preziosi a știut 
să surprindă pretutindeni detaliul cel mai potrivit. Culoarea cea mai autentică. 
Momentul cel mai caracteristic. Scenele din Mosi sunt inegalabile: ca valoare 
documentară şi, deopotrivă, ca poezie a vechilor târguri din margine de oraș; loc 
de întâlnire al tuturor regiunilor țării, adevărat muzeu etnic, viu. 
Dar, cel puţin tot atât de însemnat, este Preziosi pentru Orașul în sine; cu ex- 
cepfia cu Szathmary, niciunul dintre maeștrii acuarelei documentare, în trecere 
prin Muntenia, n'au izbutit să redea, mai sigur și simplu ca el, imagini din acel 
București dela jumătatea veacului trecut. 

۱ * 
Desprinse direct din caetul de lucru al lui Preziosi, fără intermediul tablourilor 
în care realitatea poate fi uneori prelucrată, scenele și vederile închise în acest 
album, au fost anume alese ca să evoce, în linii și culori care nu se pot stinge, 
câteva din momentele cele mai autentice și colorate din trecutul Capitalei noa- 
stre: Bucureștii anului 1869. 

| AL. BADAUTA 


S’a tras acest album in 5000 exemplare 
pe presele offset ale Tipograliei 
„Luceafărul“ S. A. din Bucureşti, 
în foto-litografie, sub supravegherea 


technicä a maestrului P. Hilpert. 

